Dotată cu premii în valoare de 267.082 de dolari, „o ofrandă regală”, potrivit organizatorilor, această competiție din Maroc, de categorie WTA 250, va beneficia de participarea unor jucătoare din Top 50 printre care se numără și ultimele câștigătoare ale turneului, italiencele Lucia Bronzetti (2023) și Martina Trevisan (2022).
În afară de acestea, la turneu mai participă chinezoaica Yue Yan (37 WTA), principală favorită, rusoaica Anna Blinkova (46 WTA) sau spaniola Sara Sorribes Tormo (47 WTA).
Însă, conform organizatorilor, „punctul culminant al acestei ediții 2024 rămâne prezența fostei număr 1 mondial, românca Simona Halep, și a fostei număr 2, spaniola Paula Badosa, care au primit invitația WTA.”
Simona Halep va juca astfel din nou în Maroc, la Grand Prix Lalla Meryem, după ce a pierdut două finale la Fez, în 2010 și 2011, și a fost învinsă la Marrakech, în 2013, câștigătoarea turneului, italianca Francesca Schiavone.
Halep debutează marți la turneul Challenger WTA 125 de la Paris, unde o va întâlni pe americanca Kessler McCarney (125 WTA) în jurul orei 15.00.
(sursa: Mediafax)